Diari Oficial de la Generalitat Valenciana


Sumari del DOGV 2241, del 07-04-1994 (1994/831055)

DECRET 64 /1994, de 29 de març, del Govern Valencià, pel qual s'aprova el canvi de denominació del municipi d'Alcolecha per la forma en valencià d'Alcoleja.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/03/29/64/dof/vci/html**

### Dades del document

Número de DOGV
:   2241

Data del DOGV
:   07-04-1994

Secció del DOGV
:   DISPOSICIONS GENERALS

Número del document
:   1994/831055


Data del document
:   29-03-1994

Organisme emissor
:   Conselleria d'Administració Pública

Tipus de document
:   Decret

DECRET 64 /1994, de 29 de març, del Govern Valencià, pel qual s'aprova el canvi de denominació del municipi d'Alcolecha per la forma en valencià d'Alcoleja. [94/2143]  
L'Ajuntament d'Alcolecha, en la sessió plenària del dia 3 de febrer de 1993, va sol·licitar el canvi del nom actual del municipi per la forma en valencià d'Alcoleja.  
La Direcció General de Política Lingüística, de la Conselleria d'Educació i Ciència, considera correcta en valencià la grafia Alcoleja.  
La Llei de la Generalitat Valenciana 4/1983, de 23 de novembre, d'Ús i Ensenyament del Valencià, disposa en l'article 15.1 que correspon al Govern Valencià determinar els noms oficials dels municipis de la Comunitat Valenciana.  
Per tant, vist l'expedient instruït per l'Ajuntament d'Alcolecha per a l'alteració de la denominació actual del municipi per la forma en valencià d'Alcoleja, en el qual s'acredita el compliment de les prescripcions exigides en la legislació vigent, a proposta del conseller d'Administració Pública i amb la deliberació prèvia del Govern Valencià, en la reunió del dia 29 de març de 1994,  
DECRETE  
Article únic  
L'actual municipi d'Alcolecha, de la província d'Alacant, adoptarà la forma en valencià d'Alcoleja. Les referències que a l'antic nom hagen fet els òrgans de l'estat i altres organismes públics s'entendran fetes, a partir de la publicació d'aquest decret en el Butlletí Oficial de l'Estat, a la nova denominació.  
Contra aquest decret, que posa fi a la via administrativa, és procedent interposar, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest decret en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada llei 30/1992), sense perjudici que les persones interessades exercesquen qualsevol altre recurs que consideren oportú.  
València, 29 de març de 1994  
El president de la Generalitat Valenciana,  
JOAN LERMA I BLASCO  
El conseller d'Administració Pública,  
LUIS BERENGUER FUSTER


Còpia Permalink ELI